34. ΑΝΑΓΚ. ΝΟΜΟΣ υπ’ αριθ. 348 της 2/9 Απρ. 1968 (ΦΕΚ Α΄ 75) Περί προσλήψεως επιστημονικού προσωπικού δια τας ανάγκας των Ενόπλων Δυνάμεων. Άρθρον μόνον.-1.Κατόπιν προτάσεως του Γενικού Επιτελείου Εθνικής Αμύνης, δια τας εκ του Επιτελείου τούτου αμέσως εξαρτωμένας υπηρεσίας ή των Ανωτάτων κατά Κλάδους Συμβουλίων, δια τας, αντιστοίχως, εξ εκάστου των Κλάδων τούτων, αμέσως εξαρτωμένας υπηρεσίας, δύναται ο Υπουργός Εθνικής Αμύνης να προσλαμβάνη, δια συμβάσεων, επιστημονικόν προσωπικόν, εκ πτυχιούχων ανωτάτων Σχολών θετικών επιστημών, ως και προσωπικόν εξ ειδικών επιστημόνων κεκτημένων μεταπτυχιακόν δίπλωμα αλλοδαπής. 2.Ο κατ’ ειδικότητα αριθμός των κατά την παρ. 1 προσληφθησομένων υπαλλήλων, τα προσόντα και αι αποδοχαί τούτων καθορίζονται δια Β.Δ/των εκδιδομένων εις την αρχήν εκάστου έτους, προτάσει των Υπουργών Εθνικής Αμύνης και Οικονομικών. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 